બીજી તરફ ગુજરાત પોતાની છેલ્લી બે રોમાંચક મેચમાં મુંબઈ અને પુણે સામે હારી ગઈ હતી. મુંબઈ સામે સુપર ઓવરમાં, જ્યારે પુણેના બેન સ્ટોક્સની સદીએ ગુજરાતને જીતવા દીધું નહોતું. ગુજરાત પાસે ટી-૨૦ના વિસ્ફોટક બેટ્સમેન બ્રેન્ડન મેક્કુલમ, એરોન ફિંચ, સુરેશ રૈના અને ડ્વેન સ્મિથ છે. આ તમામ બેટ્સમેન કોઈ પણ બોલિંગ આક્રમણનો કચ્ચરઘાણ કાઢી નાખવા સક્ષમ છે. બોલિંગ ગુજરાતનું નબળું પાસું રહ્યું છે. વળી એન્ડ્ર્યુ ટાઇ ઈજાગ્રસ્ત થવાને કારણે ગુજરાતની મુશ્કેલીઓમાં વધારો થયો છે.